লালমনিরহাট

লালমনিরহাট জেলা বাংলাদেশের একটি প্রশাসনিক এলাকা, যা দেশের উত্তর-পশ্চিমাঞ্চলের রংপুর বিভাগের অন্তর্গত। ২৫°৪৬´ উত্তর অক্ষাংশ হতে ২৬°৩৩´ উত্তর অক্ষাংশে এবং ৮৯°০১´ পূর্ব দ্রাঘিমাংশ হতে ৮৯°৩৬´ পূর্ব দ্রাঘিমাংশে বিস্তৃত এই জেলার উত্তরে ভারতের পশ্চিমবঙ্গ রাজ্য; দক্ষিণে রংপুর জেলা; পূর্বে কুড়িগ্রাম জেলা ও ভারতের পশ্চিমবঙ্গ রাজ্য এবং পশ্চিমে নীলফামারী ও রংপুর জেলা অবস্থিত। আদিতমারী, কালীগঞ্জ, পাটগ্রাম, লালমনিরহাট সদর ও হাতীবান্ধা - এই পাঁচটি উপজেলার সমন্বয়ে গঠিত জেলাটি রাজধানী ঢাকা থেকে ৩৪৩ কিলোমিটার দূরে দেশের উত্তর প্রান্তে অবস্থিত। == প্রবেশ == সড়ক পথে ঢাকা হতে লালমনিরহাটের দূরত্ব ৩৪৩ কিলোমিটার এবং রেলপথে ঢাকা হতে লালমনিরহাট রেল স্টেশনের দূরত্ব ৫৮০ কিলোমিটার। === আকাশ পথে === লালমনিরহাটে সরাসরি আকাশ পথে আসা যায় না; যদিও এখানে একটি পরিত্যক্ত বিমান বন্দর রয়েছে। ঢাকা থেকে লালমনিরহাটের সাথে সরাসরি বিমান যোগাযোগ ব্যবস্থা রয়েছে সৈয়দপুর বিমানবন্দর হয়ে - বিমানে সৈয়দপুর এসে তারপর সড়ক পথে লালমনিরহাট আসতে হয়। বাংলাদেশ বিমান, জেট এয়ার, নোভো এয়ার, রিজেন্ট এয়ার, ইউনাইটেড এয়ার - প্রভৃতি বিমান সংস্থার বিমান পরিষেবা রয়েছে ঢাকা থেকে রংপুর আসার জন্য। বাংলাদেশ বিমানের একটি করে ফ্লাইট সপ্তাহে ৪ দিন ঢাকা-সৈয়দপুর ও সৈয়দপুর-ঢাকা রুটে চলাচল করে; ভাড়া লাগবে একপথে ৩,০০০/- এবং রিটার্ণ টিকিট ৬,০০০/-। সময়সূচী হলোঃ ঢাকা হতে সৈয়দপুর - শনি, রবি, মঙ্গল, বৃহস্পতি - দুপুর ০২ টা ২০ মিনিট। সৈয়দপুর হতে ঢাকা - শনি, রবি, মঙ্গল, বৃহস্পতি - দুপুর ০৩ টা ৩৫ মিনিট। এই সম্পর্কিত তথ্যের জন্য যোগাযোগ করতে পারেন: ম্যানেজার, সৈয়দপুর বিমান বন্দর, মোবাইল - +৮৮০১৫৫৬-৩৮৩ ৩৪৯। === রেলপথ === ঢাকার কমলাপুর রেল স্টেশন থেকে লালমনিরহাটের উদ্দেশ্যে ছেড়ে আসা ট্রেনে সরাসরি এখানে আসা যায়। কমলাপুর রেল স্টেশন থেকে প্রতিদিন একাধিক ট্রেন লালমনিরহাটের উদ্দেশ্যে ছেড়ে যায়। ঢাকা – লালমনিরহাট রুটে চলাচলকারী ট্রেনগুলো হলোঃ লালমনি এক্সপ্রেস - ঢাকা থেকে রাত ১০ টা ১০ মিনিটে ছাড়ে ও লালমনিরহাট পৌছে সকাল ৮টা ২০ মিনিটে এবং লালমনিরহাট থেকে সকাল ১০ টা ৪০ মিনিটে ছাড়ে ও ঢাকা পৌছে রাত ৯টা ০৫ মিনিটে; ঢাকা-লালমনিরহাট রুটে চলাচলকারী রেলে ঢাকা হতে লালমনিরহাট আসার ক্ষেত্রে ভাড়া হলো - শোভন - ৩৯০ টাকা; শোভন চেয়ার - ৪৬৫ টাকা; ১ম শ্রেণির চেয়ার - ৬২০ টাকা; ১ম শ্রেণির বাথ - ৯৩০ টাকা; স্নিগ্ধা - ৭৭৫ টাকা; এসি সীট - ৯৩০ টাকা এবং এসি বাথ - ১,৩৯৫ টাকা। ট্রেন সম্পর্কিত তথ্যের জন্য যোগাযোগ করতে পারেন: কমলাপুর রেলওয়ে স্টেশন, ☎ ০২-৯৩৫৮৬৩৪,৮৩১৫৮৫৭, ৯৩৩১৮২২, মোবাইল নম্বর: +৮৮০১৭১১৬৯১৬১২; বিমানবন্দর রেলওয়ে স্টেশন, ☎ ০২-৮৯২৪২৩৯; ওয়েবসাইট: www.railway.gov.bd। === বাসে === ঢাকার গাবতলী, মহাখালী, সায়েদাবাদ, শ্যামলী, কল্যানপুর, কলাবাগান, ফকিরাপুল - প্রভৃতি বাস স্টেশন থেকে লালমনিরহাট আসার সরাসরি দুরপাল্লার এসি ও নন-এসি বাস সার্ভিস আছে; এগুলোতে সময় লাগে ৬.৩০ হতে ৮ ঘণ্টা। ঢাকা থেকে লালমনিরহাটের উদ্দেশ্যে কর্ণফুলী, বাবুল, এসআর প্রভৃতি পরিবহন কোম্পানীর বাস আছে প্রতি ঘণ্টায়। কর্ণফুলী স্পেশাল পরিবহন: মোবাইল +৮৮০১৯২৬-১৮৬ ৭৮২ (সায়দাবাদ), +৮৮০১৭৩৪-০৭৯ ২৪৫ (ফতুল্লা), +৮৮০১৭১৩-৭৭৫ ২৪৫ (কাকিনা), +৮৮০১৯১৭-১৯৯ ৫৯০ (পাটগ্রাম), +৮৮০১৭১৬-৪৭২ ১৮৬ (হাতিবান্দা), +৮৮০১৭২৪-৩২৪ ৪৫০ (লালমনিরহাট); বাবুল এন্টারপ্রাইজ: ☎ ০২-৮১২০৬৫৩, মোবাইল +৮৮০১৭১৬-৯৩২১২২ (শ্যামলী-রিং রোড), +৮৮০১৭১১-১১৯ ৩৭২ (আসাদগেট), +৮৮০১৮১৭-০৮২ ৮০২ (কল্যানপুর), +৮৮০১৭১৬-৪৫১ ৮৫৫ (টেকনিক্যাল), ০১১৯৩-০৯০ ৭১৩ (গাবতলী); এসআর ট্রাভেলস: ☎ ০২-৮০১৩৭৯৩, ৮০১৯৩১২, মোবাইল +৮৮০১৭১১-৩৯৪৮০১ (কল্যানপুর), +৮৮০১৭১১-৯৪৪ ০২৩ (আব্দুল্লাহপুর), ☎ ০২-৮০১১২২৬ (গাবতলী), ☎ ০২-৮৮৩৪৮৩৩, মোবাইল - +৮৮০১৫৫২-৩১৫ ৮৩১ (মহাখালী); ☎ ০৫৯১-৬১৮৯১, মোবাইল - +৮৮০১৭১২-২১৮ ০৯৮ (লালমনিরহাট - রেলগেট), +৮৮০১৯১৭-১৯৯ ৯৯৩ (লালমনিরহাট - মিশন রোড)। ঢাকা-লালমনিরহাট রুটে সরাসরি চলাচলকারী পরিবহনে আসার ক্ষেত্রে ভাড়া হলোঃ এসি বাসে - ৮০০/- (রেগুলার) ও ১২০০/- (এক্সিকিউটিভ) এবং নন-এসি বাসে - ৩৫০/- হতে ৬৫০/-। === জলপথে === অপ্রচলিত মাধ্যম হিসাবে নৌপথ ব্যবহৃত হয়ে থাকে; তবে কেবলমাত্র স্থানীয় পর্যায় ছাড়া অন্য কোনো এলাকার সাথে, কিংবা ঢাকা থেকে বা অন্যান্য বড় শহর হতে সরাসরি কোনো নৌযান চলাচল করে না। তবে, চরাঞ্চলে যোগাযোগের একমাত্র বাহন নৌযান। == দেখুন == তিস্তা সেচ প্রকল্প; বুড়িমাড়ি জিরো পয়েন্ট; তিনবিঘা করিডর; শীণ্ডূড়মটীর দীঘি; তিস্তা ব্যারেজ; বোতল বা‌ড়ি - কালীগঞ্জ- নওদাবাস; দহগ্রাম - আঙ্গরপোতা ও অন্যান্য ছিটমহলসমূহ; বিমান ঘাঁটি (প্রাচীন লালমনিরহাট বিমান বন্দর) - সদর; মোগলহাট জিরো পয়েন্ট - সদর; তিস্তা রেলওয়ে সেতু - সদর; বিরল প্রজাতির বৃক্ষ ‘নাগ লিঙ্গম’ - সদর; কুতুব খানা - সদর; সিন্দুর মতি - সদর; খেতু মুহাম্মদ সরকারের সেতু ও কুয়া - আদিতমারী; তিন বিঘা করিডোর - পাটগ্রাম; বুড়িমারী স্থল বন্দর - পাটগ্রাম; তিস্তা ব্যারেজ - হাতীবান্ধা; শালবন - হাতীবান্ধা। === স্থাপত্য === 1 নিদারিয়া মসজিদ, সদর উপজেলার পঞ্চগ্রাম ইউনিয়নের ৩ নং ওয়ার্ডের কিশামত নগরবন্দ মৌজায় অবস্থিত।। বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ১১৭৬ হিজরী সনে সুবেদার মনসুর খা কর্তৃক মসজিদটি নির্মান করা হয়। (হালনাগাদের তারিখ সেপ্টে ২০২৩) কিনা জমিদার বাড়ি, কালীগঞ্জ উপজেলার কালীগঞ্জ ইউনিয়নের কাকিনা গ্রাম। প্রায় চারশত বছর আগে ১৬৮৭ সালে এই জমিদার বাড়িটি প্রতিষ্ঠিত হয়। (হালনাগাদের তারিখ জানু ২০২৫) কাকিনা জমিদার বাড়ির হাওয়া খানা - কালীগঞ্জ তুষভান্ডার জমিদার বাড়ি - কালীগঞ্জ শেখ ফজলল করিমের বাড়ি - কালীগঞ্জ মাটির মন্দির - পাটগ্রাম === জাদুঘর, সংগ্রহশালা এবং গ্রন্থাগার === 2 লালমনিরহাট জেলা জাদুঘর, পূর্ব থানাপাড়া। উত্তরের সীমান্তের এই জেলাটির এবং আশপাশের জেলাসমূহের প্রাচীন ইতিহাস-ঐতিহ্য-সংস্কৃতির স্মৃতি সংগ্রহ এবং সংরক্ষণসমূহ বর্তমান ও আগামী প্রজন্মের সামনে উপস্থাপনের জন্য এ যাদুঘরটি গড়ে তোলা হয়েছে। (হালনাগাদের তারিখ সেপ্টে ২০২৩) জমিদার মহিমারঞ্জনের জাদুঘর - কালীগঞ্জ; == আহার == ‘সিদল ভর্তা’ এখানকার জনপ্রিয় খাবার, যা কয়েক ধরনের শুঁটকির সঙ্গে নানা ধরনের মসলা মিশিয়ে বেটে তৈরি করা হয়। এছাড়াও রয়েছে বিখ্যাত “হাড়িভাঙ্গা” আম, তামাক ও আখ। এখানে সাধারণভাবে দৈনন্দিন খাওয়া-দাওয়ার জন্য স্থানীয় হোটেল ও রেস্টুরেন্টগুলোতে সুস্বাদু খাবার পাওয়া যায়। == রাত্রিযাপন == লালমনিরহাটে থাকার জন্য স্থানীয় পর্যায়ের কিছু সাধারণ মানের হোটেল রয়েছে। এছাড়াও থাকার জন্য সরকারি ও বেসরকারি পর্যায়ে উন্নতমানের কিছু আবাসনের ব্যবস্থাও রয়েছে - জেলা পরিষদ ডাক বাংলো, পৌর মোড়, লালমনিরহাট; হোটেল আলসাদ, মিশন মোড়, লালমনিরহাট, +৮৮০১৭১৪-০৪৯ ০৯৭।